**Doar Tu mai poți da o nădejde**

*Lucica Boltasu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atinge-Te Doamne de trupul

Ce șade sub daltă și plânge,

Alină durerea și spală

Tot răul, cu apă și sânge,

Al Tău sânge scump ce pe cruce,

A curs pentru toți. Dă putere

Și pune în suflet speranța

Și dă, Doamne Sfinte, putere!

Atâtea suspine se-nalță,

Din trupuri de boală lovite,

Privește spre-acestea Isuse

Și dă vindecare, Iubite,

Doar Tu mai poți da o nădejde,

Când duhul se-nchide și geme,

Trimite o vorbă Isuse

Și spune Tu iar: "Nu te teme!"

Nu este iubire mai mare

Ca dragostea Domnului meu,

Omul e-ades nestatornic,

Credincios este doar Dumnezeu,

La cruce alerg când durerea

E mare și strig și mă rog,

Mai dă, Tată, trupului zile,

Căci nu-i pregătit de-epilog,

Ar vrea să mai șteargă din jalbe,

S-albească tot traiul pătat,

Revarsă-Ți Tu, Doamne azi harul

Și curăță tot ce-i păcat!

Atâtea se-adună în viață,

Sentimente și fapte, dorinți,

Liberează prin Duhu-Ți, Părinte

Și fă din tâlhari niște sfinți!

Căci toți pân-la urmă strigat-am,

"La moarte!" şi dat-am sentința,

Te-ndură, ne iartă, Isuse,

Căci mare ne este căința!

Și azi parc-aud, ce oroare,

Cum mușcă din carne pironul

Și astăzi Isuse-Ți văd plânsul,

Și ruga-Ți aud către Domnul!

"O, Tată din cer, dă iertare,

Căci nu știu ce fac, fie-Ți milă!

Eu viața Îmi dau pentru-aceştia,

Din dragoste-o dau, nu cu silă!

Căci planul salvării e-acesta,

Să creadă că Tu M-ai trimis,

Că jertfa pe cruce-mplineşte

Tot ce în Scripturi ai promis!"

Îmi plâng nepăsarea de-o viață

Și drumul haotic, dar știu ,

Că Tatăl mi-a dat vindecare,

Isus este Domn și e viu!

Te-ndură de toți, Doamne Sfinte,

Dă har și iertare deplină

Și vindecă trupul și duhul

Și pune în ele Lumină!

Când plânge pe roată argila,

Când doare a Ta modelare,

Când mâna-Ți frământă și strânge

Tot răul și-l arde-n cuptoare,

Să știe că după furtună,

Apare și-un Soare mereu,

Că El poate da vindecare,

Te-ncrede și tu, dragul meu!

13/02/17, Barcelona -Lucica Boltasu